যখন খবরের শিরোনাম হয়, ‘ভারতের ৮৮ স্থানে নামায পড়া নিষিদ্ধ ঘোষণা’, তখন প্রশ্ন জাগে, হিন্দু ধর্মের কোন্্ গ্রন্থে লেখা আছে, মুসলমানদের নামায পড়তে দেওয়া যাবে না? ধর্ম কি এমন নির্দেশ দিয়েছে, নাকি উগ্র সাম্প্রদায়িক চেতনায় বিভ্রান্ত রাজনীতিকদের স্বার্থান্ধ প্ররোচণায় এমন বিদ্বেষমূলক কর্মকা- চলছে? একটি ধর্মনিরপেক্ষ ও গণতান্ত্রিক রাষ্ট্রে এমন কর্মকা- কেমন করে চলে? ১১ মে এনডিটিভিসহ ভারতের বিভিন্ন গণমাধ্যমের খবরে বলা হয়, ভারতের হরিয়ানা রাজ্যের গুড়গাঁও জেলায় খোলাস্থানে জুমার নামায আদায় হয় এমন ১২৫টি স্থানের মধ্যে মাত্র ৩৭ স্থানে গত শুক্রবার (১১ মে) জুমার নামায আদায়ের অনুমতি দিয়েছে পুলিশ প্রশাসন। বাকি ৮৮ স্থানে জুমার নামায আদায়ে সাময়িকভাবে নিষেধাজ্ঞা আরোপ করা হয়েছে। ভারতীয় গণমাধ্যম জানায়, হিন্দু চরমপন্থী সংগঠনগুলোর হুমকির মুখে ৩৭টি স্থানে পুলিশ প্রহরায় শুক্রবার জুমার নামায আদায় করা হয়েছে। মুসলমানদের খোলাস্থানে জুমার নামায আদায়ে নিষেধাজ্ঞা আরোপের জন্য গত কয়েক সপ্তাহ ধরে আন্দোলন করে আসছিল স্থানীয় হিন্দু চরমপন্থী সংগঠনগুলো।